alexandrainst/scandi-wiki huggingface dataset:
Karl Larsen

Karl Ludvig Larsen (født 30. september 1870 i Beitstad, død i Malm 19. august 1943) var gårdbruker på Nordgård og senere på Ystmark i Verran, poståpner på Vadaneset 1900–04 og ordfører i Malm kommune 1920-1925. Han representerte Arbeiderpartiet. 

Faren Lars Olsen var skredder og husmann på Trøa under gården Vada. I unge år organiserte Karl Larsen tømmerdrifter, og i 1900 kjøpte og bygde han opp plassen Nordgård under gården Vada. Han solgte denne tilbake til gårdeieren i 1918, og kjøpte to deler av gården Ystmark i 1919 og 1924.

Larsen satt som ordfører i to perioder. I begge periodene besto kommunestyret av 6 arbeiderpartirepresentanter og seks borgerlige representanter, og Larsen ble begge ganger valgt til ordfører ved loddtrekning. Malm var i disse årene preget av konflikter mellom to konkurrerende fagforeninger og arbeidsgiveren Fosdalens Bergverk. Konflikten kulminerte i 1925 da kommunestyret vedtok å utvise fra kommunen 7 svenske arbeidere som var aktive i den mest radikale foreningen, Malm Lokale Samorg. Ved kommunevalget høsten 1925 stilte de tre arbeiderpartiene (NKP, DNA og Norges sosialdemokratiske parti) i bygda felles liste; men da det ikke ble stilt lister på borgerlig side måtte valget gjennomføres som flertallsvalg, med det resultatet at ingen arbeiderpartirepresentanter ble valgt inn.

Referanser 

Ordførere i Verran
Ap-ordførere i Nord-Trøndelag
Personer fra Verran kommune
Fødsler i 1870
Dødsfall i 1943
Alfred Comte

Alfred Comte (født 4. juni 1895 i Delémont, død 1. november 1965 i Zürich) var en sveitsisk luftfartspioneer. Han var aktiv som pilot, fotograf, innstruktør, og også som en av de første luftfartsentreprenører og var vellykket i bygging av sivile og militære fly.

Liv 
I en alder av 15 år bygde Alfred Comte en motorisert sykkel. Comte fikk flysertifikat i 1913 fra Aéro-Club de France. Ved starten av første verdenskrig tjenestegjorde han som pilot i det som da var Sveits' flyvåpen, deretter som instruktør for militær luftfart. I 1916 ble han båret ut natt flyreiser fra Delémont for å hindre luft plass brudd: Porrentruy hadde blitt bombet av fly av ukjent opprinnelse. Tyskland og Frankrike har samtykket til et Sveitsisk forslag til montering av lys-beacons langs den Sveitsisk-tysk-Frankrike grenser for å hindre ytterligere feil.

5. November 1919 var han med å grunnlegge et flyselskap å tilby flyfoto og flyruter, Comte, Mittelholzer, og Co. I 1920 fusjonerte dette selskapet med økonomisk sterkere Ad Astra Aero. Alfred Comte var en hyppig deltaker i flystevner, drev med flyakrobatiskk, og var en pioner i flyruter fra Zürich til London. I desember 1920 etablerte han en flyskole med sine egne  flybåter blant dem seks østerrikske Lohner TL-1917/R fly (CH-61 til CH-65) fra en base i Oberrieden ved bredden av Innsjøen Zürich. Under Andre verdenskrig var  Comte tilbake til militær luftfart. og ble forfremmet til kaptein. Fra 1946 til 1950 drev han nok en gang en flyskole og var også involvert i etableringen av den private flyplassen Wangen-Rire på den sørlige bredden av innsjøen Obersee. Han trakk seg til slutt tilbake fra fly, og døde i 1965 i Zürich.

Alfred Comte Schweizerische Flugzeugfabrik 
Mellom 1923 og 1935 var  Alfred Comte konsentrert om flykonstuksjon og bygging og  i sitt eget selskap, Alfred Comte Schweizerische Flugzeugfabrik. I alt rundt 40 fly ble bygget, med en ytterligere åtte Fokker D. VII på lisensen for  det sveitsiske luftforsvaret. Selskapet hadde et godt rykte, men økonomisk var det ikke vellykket, og en brann ødela noen av Comtes konstruksjoner. Den store depresjonen rammet det lille selskapet hardt; Det hjalp ikke, selv om det gikk over til produksjon av stålrørsmøbler, og i 1935 ble det begjært konkurs.

Referanser

Litteratur 
 Roland Eichenberger: Die Flugzeuge von Alfred Comte, Liebefeld 1968.
 Roland Eichenberger. Alfred Comte (1895-1965), i: Schweizer Pioniere der Wirtschaft und Technik, Vol. 46. Glarus Verlag, Zürich 1987.

Luftfartspionerer
Pennies from Heaven

Pennies from Heaven har flere betydninger:

 "Pennies from Heaven", en amerikansk sang fra 1936 av Johnny Burke og Arthur Johnston.
 Pennies from Heaven, amerikansk film fra 1936 med Bing Crosby og Madge Evans.
 Penger fra oven (orig: Pennies from Heaven), en britisk TV-serie fra 1978 med Bo Hoskins. 
 Pennies from Heaven, en filmmusikal fra 1981 med Steve Martin.
 "Pennies from Heaven", en låt fra 1992 av gruppa Inner City.
Ingvild Deila

Ingvild Deila (født 18. januar 1987) er en norsk skuespiller. Hun er mest kjent for rollen som prinsesse Leia i Star Wars-filmen «Rogue One»: A Star Wars Story.

Referanser

Eksterne lenker 
 

Norske skuespillere
Skuespillere i Star Wars
Personer fra Skien kommune
Crossair

Crossair var et sveitsisk flyselskap som ble startet av Moritz Suter på slutten av 1970-tallet. Crossair var det første flyselskapet som fløy Saab 340 og Saab 2000. Øvrige flytyper i selskapet var Fairchild Swearingen Metro, Fokker 50 og Douglas DC-9/MD80 under 1980-tallet og 1990-tallet, BAE 146/Avro RJ85 & RJ100 og år 2000 Embraer ERJ 145.

Ved Swissairs konkurs høsten 2001 ble Crossairs aksjekapital utvidet  og Crnissair overtok en del av Swissairs fly. 2002 byttet Crossair navn til Swiss International Air Lines.
Crossair hadde nærmere 90 fly og nesten over 1 000 piloter ved Swissairs bankerott. I juni 2006 gjenstod kun ca 280 piloter og ca 28 fly av den opprinnelige Crossairs-flåten I november 2005 ble pilotene ifra det opprinnelige Crossair overført til et nystartat heleid datterselskap av Swiss Int. Airline med navnet "Swiss European". På så måte har Swissair gjenoppstått. Som Swiss Int. Airline med datterselskapet Swiss European som siden 2005 er eid av Lufthansa.

Siste flygningen med Saab 2000 var sist oktober 2005, og siste linjeflygningen av Embraer 145 skjedde i juli 2006. Antall fly igjen i linjetrafikk er ca 25 st RJ85/100.

Ulykker 
 Den 10. januar 2000 styrtet Crossair 498 straks etter at flyet hsdde tatt av. Flyet var på vei ifra Zürich til Dresden. Havariet skyldtes pilotfeil. Alle 10 ombord omkom i ulykken.
 Den 24 november 2001 styrtet Crossair 3597 like før  landing i Zürich. Den gangen misforsto piloten sin høydemåler og fløy lavere enn det han burde ha gjort, noe som førte til at flyet til slutt styrtet nær den lille byen Birchwil. 24 av 33 omkom i ulykken. Blant de omkomne var Melanie Thornton, en amerikansk popsanger, Maria Serano Serano og Nathaly van het Ende fra popgruppen Passion Fruit.

Eksterne lenker 
  
 Crossair historical web site

Tidligere sveitsiske flyselskaper
Sjumannsrugby under Sommer-OL 2016 – Menn

Sjumannsrugby for menn under Sommer-OL 2016 fant sted fra 9. til 11.. august 2016 på Deodoro Stadium i Rio de Janeiro.

Gruppespill

Gruppe A

Gruppe B

Gruppe C

Tredjeplass

Sluttspill

9.–12.-plass

9.–12.-plass semifinale

11.-plass

9.-plass

5–8.-plass

5.-8.-plass semifinale

7.-plass

5.-plass

Medaljekamper

Kvartfinaler

Semifinaler

Bronsefinale

Finale

Eksterne lenker 
Official website

Sjumannsrugby under Sommer-OL 2016
Kjerstin Boge Solås

Kjerstin Boge Solås (født 31. desember 1997) er en norsk håndballspiller fra Dale som spiller for Grundigligaklubben .

Karriere

Klubb 
Boge Solås startet å spille håndball for den lokale klubben Dale IL, før hun som 16-åring fikk sin seniordebut for 2.-divisjonsklubben .

Hun meldte overgang til Grundigligaklubben  foran 2015/16-sesongen.

Landslag 
Boge Solås var med på det norske kvinnelandslaget som vant Håndball-EM 2016 for kvinner i Sverige. Hun ble tatt ut som den yngste landslagsspilleren noensinne. Før hennes debut var de yngste landslagsspillerne Mette Davidsen og Cecilie Leganger, som spilte for Norge under Håndball-VM 1993 på hjemmebane.

Referanser

Eksterne lenker 
 

Norske håndballspillere
Europamestere i håndball
Spillere i Håndball-EM 2016 for kvinner
Håndballspillere for Tertnes IL
Malin Aune

Malin Larsen Aune (født 4. mars 1995) er en norsk håndballspiller fra Ranheim som spiller for  i Romania.

Hun er yngre søster av den tidligere skihopperen Joakim Aune.

Karriere

Klubb 
Aune startet å spille håndball for den lokale klubben , før hun signerte for 1.-divisjonsklubben .

Etter å ha avsluttet videregående skole, meldte hun overgang til Grundigligaklubben  foran 2014/15-sesongen. i 2017 gikk hun til . Vipers vant eliteserien 2017/18, 2018/19, 2019/20 og 2020/21 og Mesterligaen sesongen 2020/21.

I 2021 gikk hun til .

Landslag 
Aune deltok ved ungdoms-VM i håndball 2012, der Norge fikk bronse etter seier 36–30 over Romania i bronsefinalen.

Hun var med på det norske kvinnelandslaget som vant EM 2016 i Sverige. Hun deltok også i EM 2018 (femteplass), EM 2020 (gull), VM 2021 (gull) og EM 2022 (gull).

Referanser

Eksterne lenker 
 

Personer fra Trondheim kommune
Norske håndballspillere
Verdensmestere i håndball
Europamestere i håndball
Håndballspillere for Oppsal Håndball
Håndballspillere for Vipers Kristiansand
Spillere i Håndball-EM 2016 for kvinner
Spillere i Håndball-EM 2018 for kvinner
Spillere i Håndball-EM 2020 for kvinner
Spillere i Håndball-VM 2021 for kvinner
Vinkeldrev

Vinkeldrev  er en type av tannhjul med koniske drev som benyttes for å overføre kraft fra en drivaksel til en annen aksel som ligger vinklett i forhold til denne. Vanligst i rett vinkel, men med forskjellige vinkler i tannhjulene kan utføres etter behov.

Utvekslingen kan være 1:1 eller endres opp eller ned. Det kan dessuten utstyres med et frihjul for frikobling.

Snekkedrevet kalles også vinkeldrev ettersom snekkedrevet vanligvis har sin akse vinklettett i forhold til snekkedrevet

Vinkeldrev forekommer blant annet ved overføring av kraft fra drivakselen i en bil til hjulenes aksler (i det tilfelle drivakselen ifra motoren er vinkelrett i forhold til hjulaksene). I kjlretøyer kombineres vanligvis  vinkeldrev og Differensial i tilslutning til bakakslen. Det minste tannhjulet som driver kalles vanligvis pinjong, og det største kronehjul.

Vinkeldrev finnes ofte i håndverktøy, spesielt i det som kalles vinkelsliper.

Se selv 

Kjøretøyteknologi
Coop Nords kulturpris

Coop Nords kulturpris er en utmerkelse som utdeles årlig. Formålet med prisen å hjelpe frem unge talenter spesielt, og å styrke kulturvirksomheten i lokalsamfunn generelt. Prisen gis til enkeltpersoner eller grupper som har vist spesielle ferdigheter eller gjort spesiell kulturell innsats, og skal bidra til fordypning og videreutvikling. Mottakeren må tilhøre Coop Nords virkeområde, fra Troms eller nordre Nordland. Prisen er et stipend på  kroner og et diplom. På grunn av de vanskelige arbeidsforholdene for kunstnere under coronaviruspandemien i 2020, ble prisbeløpet utvidet til  kroner.

Mottakere av prisen 
 2020 Kajsa Kvernmo, klesdesigner, Karasjok/Tromsø
 2019 Sanne Suh Berger, klassisk flygel, Lenvik
 2018 Ánná Káisá Partapuoli, slam-poet, Skånland
 2017 Johannes Garam Liebig, klassisk fiolinist, Tromsø
 2016 Malangsrevyen, Revy, Malangen
 2015 Resirkulert, Band Tromsø
 2014 Simone Grøtte, dans Tromsø
 2013 Anne Nymo Trulssen, Målselv
 2012 Rimfrost Teaterensemble, teater, Senja
 2011 Peter Estdahl, artist og låtskriver, Tromsø
 2010 Linn-Rebekka Gundersen, fotokunstner, Kjøpsvik
 2009 Julie Alapnes Normann, fiolinist/folkemusikk, Tromsø
 2008 Kulturavdelinga ved UNN Tromsø
 2007 Kulta – Tromsdalen Kulturhus
 2006 Heidi Ruud Ellingsen, sanger/danser, Narvik
 2005 Trine Strand, sanger, Balsfjord
 2004 Sangkoret «Mollis», Nordreisa
 2003 «Eventyr fra Nordlyslandet» v/Stina Fagertun, Tromsø
 2002 Magnhild Skomedal Torvanger, fiolinist, Harstad
 2001 Rockegruppen «Blinklys», Tromsø
 2000 Anna Rogdes Venner, Harstad
 1999 Kroken Ungdomsklubb og «Treffpunkt» Kafé, Tromsdalen
 1998 Radio Harstad v/redaktør Reidulf Solbakken
 1997 Heidi Rognli, skytterprinsesse, Storfjord
 1996 Trastad Samlinger, Harstad
 1995 Kirkens Bymisjon, Tromsø
 1994 Ragnar Olsen, visesanger, Tromsø
 1993 Oddbjørg Karlsen, Tromsdalen
 1992 Jane Kelly, sanger, Lyngen

Referanser 

Norske kulturpriser
Kulturpris
Flathøi

Flathøi er et fjell i Lesja kommune i Innlandet. Det har en høyde på  meter over havet.

Se også 
 Liste over Norges høyeste fjell

Referanser 

Fjell i Lesja
Fjell over 1000 meter
Trustlager

Et trustlager er en bestemt type rullelager. I likhet med andre lager tillater det rotasjon mellom delene, men det er konstruert for å ta den aksiale belastningen.

Trustlagre kommer i flere varianter. 
 Trustlagre som består av kulelagre som ligger i en ring, og kan brukes der det er liten aksial belastning.
 Sylindriske trustlagre består av små sylindriske ruller. De gir veldig god bæreevne og er billige.
 Koniske trustlagre består av små koniske ruller arrangert slik at deres akser møtes der belastningen er størst. Dette er den type som er mest brukt i bilindustrien. De kan tåle større belastninger enn kulelager på grunn av større kontaktflate, men er dyrere å produsere.

 Sfæriske trustlagre har asymmetriske ruller med sfærisk form, og kan kombinere radial og aksial belastning. De er ofte brukt sammen med radiale sfæriske rullelagre.

 Væskelagre, hvor det aksiale trykk bæres av et tynt lag av trykksterk væske — disse gir lav luftmotstand.
 Magnetiske lagre, hvor det aksiale trykket bæres av et magnetisk felt. Dette er brukt der hvor det er svært høye hastigheter, for eksempel i sentrifuger.
Trustlager som brukes i tannhjul i girkasser er spiralformede tannhjul, som gir mindre støy.

Væskefilm-trustlagre 

Væskefilm-trykklagre ble oppfunnet av den australske ingeniøren George Michell som patentert sin oppfinnelse i 1905. De ble samtidig oppfunnet av Albert Kingsbury og testet i 1898. Væskefylte trykklagre inneholder en rekke sektorformede plater som er plassert i en sirkel rundt en aksel og kan rotere fritt. Disse lagre er kileformet med olje inne i lageret mellom de roterende skivene. De anvendes der en vil eliminere metall-mot-metall-kontakt.

Se også 
 Kulelager
 Rullelager

Eksterne lenker 
 Michell trust Lager: et lav-friksjon lager (Powerhouse Museum nettside)

Mekanikk
Lagre (maskindeler)
Martin Landsem

Martin Theodor Olaussen Landsem (født 9. juli 1883 i Beitstad, død i Malm 9. desember 1967) var gårdbruker på Landsem østre i Verran og ordfører i Malm kommune 1926-1928, 1932-1934 og 1940-1945. Han representerte Bondepartiet i de to første periodene, og var deretter NS-oppnevnt. Han var også varaordfører 1929–31.

Han gikk på Mære landbruksskole 1901–03, og overtok gården Landsem østre etter faren Olaus i 1910, og ga den videre til sønnen Peter i 1949. Han var medlem av kommunestyret siden Malm ble egen kommune i 1914, og hadde også verv i Beitstad og Malm sparebank fra 1921 til 1947.

Som lokalhistoriker skrev han Malmboka (1960), Malm meieris 75-årsberetning, og gårds- og slektshistorie for flere gårder i bygda.

Referanser 

Ordførere i Verran
Sp-ordførere i Nord-Trøndelag
Personer fra Verran kommune
Fødsler i 1883
Dødsfall i 1967
Palm OS

Palm OS, også kjent som Garnet OS, er et tidligere operativsystem som ble utviklet av Palm, Inc. for personlige digitale assistenter i 1996. Palm OS var konstruert for å være enkelt å bruke på berøringsskjermbaserte grafiske brukergrensesnitt og hadde en rekke applikasjoner som sørget for en personal information manager. Senere versjoner hadde også utvidet støtte for smarttelefoner.

Siste versjon var 5.4.9 som ble lansert 14. oktober 2007.

Eksterne lenker
Palm.com
Palm OS 4.1 skjermbilder

Operativsystemer
Programvare fra 1996
1996 i USA
Malmö isstadion

Malmö Isstadion er en innendørs idrettshall i Malmö i Sverige. Den har tidligere vært hjemmebanen til ishockeylaget Malmö Redhawks. Hallen var arena da Sverige arrangerte Eurovision Song Contest 1992.

Malmø isstadion var en av arenaene under Håndball-EM 2016 for kvinner.

Referanser 

Etableringer i 1968
Idrettsanlegg i Sverige
Sport i Malmö
Håndball-EM 2016 for kvinner
Eurovision Song Contest-arenaer
Byggverk i Malmö
Nasjonalforeningens folkehelsepris

Nasjonalforeningens folkehelsepris er en utmerkelse som gis til de som har arbeidet for en bedre folkehelse i Norge.

Nasjonalforeningen for folkehelsen delte ut Folkehelseprisen nasjonalt mellom 1996 og 2007. Prisen skulle gå til en eller flere personer som på en fremragende måte bidrar eller har bidratt til å synliggjøre, stimulere og styrke det forebyggende helsearbeidet i Norge. Prisen besto av et reisestipend, et diplom og en skulptur av billedhugger Lise Amundsen.

Siden 2018 tildeles Folkehelseprisen regionalt fra fylkeslagene i Nasjonalforeningen for folkehelsen.

Følgende har mottatt prisen nasjonalt:

 1996 – Ingrid Espelid Hovig for sitt arbeid med kosthold
 1997 – Arthur Arntzen for sin bruk av humor 
 1998 – Anne-Cath. Vestly for å ha belyst relasjoner mellom barn og voksne med snert og humor
 1999 – Grete Roede for sitt arbeid med kosthold og Grete Waitz for sitt arbeid for trening
 2001 - Claus Helberg for sitt arbeid for friluftsliv gjennom Den Norske Turistforening 
 2002 - Magne Raundalen for sitt arbeid innen psykisk helse 
 2003 - Åsa Rytter Evensen for arbeidet med å spre informasjon og alminneliggjøre temaer knyttet til seksualitet og samliv.
 2004 - Trond Viggo Torgersen for sitt fantasifulle og grensesprengende helseopplysningsarbeid overfor barn og unge.
 2005 - Fakhra Salimi for innsatsen for innvandrer- og flyktningekvinners fysiske og mentale helse.
 2006 - Lise Karlsen for sitt arbeid med rusavhengige
 2007 - Paal-André Grinderud for sin åpenhet rundt alkoholmisbruk i familien.

Referanser

Norske priser
Utmerkelser etablert i 1996
Sébastien Érard

Sébastien Érard (1752–1831) var en fransk instrumentbygger av elsassisk herkomst.

Liv og virke 
I 1779 grunnla Érard en klaverfabrikk som under nevøen Pierre Erards ledelse var verdens ledende i flere tiår på midten av 1800-tallet.

Sébastien Érard gjorde mange forbedringer av harpe- og klaver-mekanikken. De viktigste var dobbeltpedalharpe i 1811 og hammerklaverets repetisjonsmekanikk («double échappement») i 1821, som konkurrenten Henri Herz gjorde noen detaljforbedringer på. Tidens pianister var raskt ute med å utnytte mulighetene som lå i de nye instrumentene og en periode med store klavervirtuoser fulgte.

Av betydelige musikere som spilte Érard-pianoer var Charles-Valentin Alkan, Beethoven, Chopin, Fauré, Haydn, Herz, Liszt, Mendelssohn, Moscheles, Verdi, Ravel, Paderewski og mange andre.

Referanser

Kilder 
 Sebastien Erard (1752-1831), pianosromantiques.com. Besøkt 18. desember 2016.
 Erard, Piano and Harp Maker, UK Piano Page. Besøkt 18. desember 2016.

Litteratur 
 David Crombie: Piano. Evolution, Design and Performance. London 1995, ISBN 1-871547-99-7

Eksterne lenker 

 Centre Sébastien Érard
 The period piano center

Klaverbyggere
ΜClinux

μClinux er en tidligere fork av Linuxkjernen beregnet på mikrokontrollere i innebygde systemer uten en minnehåndterer. μClinux ble skapt av D. Jeff Dionne and Kenneth Albanowski i 1998, som en fork av versjon 2.0.33 av Linuxkjernen. Opprinnelig ble μClinux brukt på Freescale DragonBall, en mikrokontroller som var basert på Motorola 68000-serien, og da spesielt Motorola 68EZ328 som ble benyttet i PalmPilot.

Tidlig i 1999 ble støtte tilføyd for Freescale ColdFire, og senere ble det tilføyd støtte for ARM mikroprosessorer. Senere versjoner av μClinux var basert på versjon 2.4 og 2.6 av Linuxkjernen.

Siden versjon 2.5.46 har μClinux vært gjenforent med Linuxkjernen. Det pågår ikke lenger noen aktiv utvikling av μClinux.

Referanser

Eksterne lenker 
 Offisiell hjemmeside

Varianter av Linuxkjernen
Programvare fra 1998
Produktavviklinger i 2002
Jomfruland nasjonalpark

Jomfruland nasjonalpark er en norsk nasjonalpark som ligger på og rundt øyene Jomfruland og Stråholmen i skjærgården i Telemark; 98 % av arealet i nasjonalparken er sjøområder. Parken ble opprettet i 2016 for «å ta vare på et større naturområde med geologisk særpreg med israndavsetninger og biologisk mangfold i sjø og på land med særegne og representative økosystemer og landskap som er uten tyngre naturinngrep»  og den dekker et område på 117 km2. 

Nasjonalparken ligger i Kragerø kommune; og grenser opp til Stråholmen landskapsvernområde som ble nyopprettet samtidig med nasjonalparken. Opprettelsen kom som følge av et lokalt initiativ som startet i 2013.

Geografi, landskap, geologi 
98 % av arealet i nasjonalparken består av sjø og sjøbunn. Mye av sjøbunnen er på grunt vann og har høy produksjon. Omtrent 15 kvadratkilometer med naturtypene tareskog, ålegraseng, bløtbunn, skjellsand og israndavsetning har nasjonal verdi.

Landskapet mot havet er preget av rullestein og strandvoller. På innsiden er det åpne beiter og slåtteenger. Endemorenen Raet som ble dannet på slutten av siste istid, dominerer i hele nasjonalparkens lengde, både i sjø og på land. Rullesteinstranda på utsiden av Jomfruland er ca 7 km lang.

Flora og fauna 
Jomfruland og Stråholmen brukes som rasteområder for trekkefugler. Jomfruland Fuglestasjon har registrert 318 fuglearter, noe som er det nest største antallet i landet. Nord på Jomfruland og på Stråholmen hekker nattergal, tornirisk og av og til tornskate og rosenfink. Området har den største forekomsten av sjøorre på Østlandet. Det er en fast bestand av steinkobbe på Telemarkskysten og en stor andel holder til i nasjonalparken.

Forvaltning og bruk av området 
Området er et populær fritidsområde. Særlig Jomfruland, men også Stråholmen, de andre holmene og Stangnes på fastlandet er mye besøkt. Det er 22 områder i nasjonalparken med samlet areal på 1503 daa som er sikret for allmennheten til friluftsliv.

Referanser

Eksterne lenker 
 

Nasjonalparker i Norge
Verneområder i Vestfold og Telemark
Verneområder i Kragerø
Verneområder opprettet i 2016
Tonje Skinnarland

Tonje Skinnarland (født 21. desember 1967) er en norsk offiser.

Skinnarland er generalmajor og tidligere sjef for Luftforsvaret. I juni 2021 ble hun utnevnt til sjef for operasjoner i Forsvarsstaben.

Da hun i 2016 tiltrådte som stabssjef i Luftforsvaret ble hun forsvarsgrenens første kvinnelige brigader. Etter generalmajor Per-Egil Ryggs død i 2016 fungerte Skinnarland midlertidig i stillingen som generalinspektør for Luftforsvaret, før hun i februar 2017 offisielt ble innsatt i stillingen, som nå var omtitulert til Sjef Luftforsvaret. Hun er den første kvinnen som er øverste sjef for Luftforsvaret, og den første sjefen for Luftforsvaret som ikke er flyger.

Skinnarland har gått Forsvarets stabsskole og Forsvarets høgskole, og har vært luftvingsjef 130 Luftving (stasjonsjef Luftforsvarets stasjon Mågerø). Hun var fra 2014 til 2016 overadjutant fra Luftforsvaret hos Hans Majestet Kongen. Hun vant Norsk Aero Klubbs kårde som beste elev ved Luftkrigsskolen i 1994.

Utmerkelser

Referanser

Offiserer i Luftforsvaret
Generalinspektør for Luftforsvaret
Norske generalmajorer
Michael Apted

Michael Apted (født 10. februar 1941 i Aylesbury i Buckinghamshire, død 7. januar 2021) var en britisk regissør, filmprodusent, manusforfatter og skuespiller.

Som ung studerte Apted rettsvitenskap og historie ved University of Cambridge. Etter det gjorde han kildearbeid for det britiske fjernsynsselskapet Granada Television, hvor han etter hvert også fikk jobb som regissør. Han regisserte blant annet flere episoder av TV-serien Coronation Street. Apted har vunnet flere British Academy Television Awards, blant annet for beste dramaregissør.

I 1980 flyttet han til USA for å regissere sin første langfilm, Loretta - gruvearbeiderens datter, som ble nominert til sju Oscar-priser. I 1983 regisserte han Gorky Park, en filmatisering av Martin Cruz Smiths roman, og i 1988 var han regissør for I gorillaens rike, en biografisk film om Dian Fossey. I 1999 regisserte han James Bond-filmen The World Is Not Enough.

Michael Apted har også regissert de tre første episodene av BBCs og HBOs dramaserie Rome.

Filmografi (utvalg) 
 Up (siden 1971 hvert syvende år, dokumentarserie)
 1980 Loretta - gruvearbeiderens datter (spillefilm)
1983 Gorky Park (spillefilm)
1988 I gorillaens rike (spillefilm)
1994 Nell (spillefilm)
1999 The World Is Not Enough (spillefilm)
2001 Enigma (spillefilm)
2005 Rome (TV-serie; de første tre episodene)
2017 Unlocked (spillefilm)
2010 Legenden om Narnia - Reisen til det ytterste hav (spillefilm)

Referanser

Eksterne lenker 
 

Engelske regissører
Britiske filmprodusenter
Engelske manusforfattere
Engelske skuespillere
BAFTA-vinnere
Grammy Award-vinnere
Personer fra Aylesbury